Komission kertomus neuvostolle, Euroopan parlamentille, Euroopan tilintarkastustuomioistuimelle, Euroopan talous- ja sosiaalikomitealle sekä alueiden komitealle - Tempus - Vuosikertomus 2001 /* KOM/2003/0090 lopull. */





KOMISSION KERTOMUS NEUVOSTOLLE, EUROOPAN PARLAMENTILLE, EUROOPAN TILINTARKASTUSTUOMIOISTUIMELLE, EUROOPAN TALOUS- JA SOSIAALIKOMITEALLE SEKÄ ALUEIDEN KOMITEALLE - TEMPUS - VUOSIKERTOMUS 2001 Sisällys 1. Johdanto 2. Tempus III -ohjelman täytäntöönpano 3. Alueellista yhteistyötä kehitys 4. Uudistus 5. Ohjelman jatkaminen Liite Taulukko 1: Cards-ohjelman valintakierroksen tulokset Taulukko 2: Tacis-ohjelman valintakierroksen tulokset Taulukko 3: Tempus/Cards- ja Tacis -ohjelman talousarvio vuonna 2001 1. Johdanto Tempus-ohjelmalla tuetaan korkea-asteen koulutuksen uudistusta ohjelmaan osallistuvissa maissa, ja Euroopan unionin ministerineuvosto hyväksyi ohjelman ensimmäisen kerran 7. toukokuuta 1990. Tempus-ohjelman toinen vaihe kaudeksi 1994-1998, Tempus II, hyväksyttiin 29. huhtikuuta 1993, ja 21. marraskuuta 1996 tehtiin päätös vaiheen jatkamisesta vuoteen 2000. Ohjelman viimeisin vaihe, Tempus III, hyväksyttiin 29. huhtikuuta 1999 kuudeksi vuodeksi 1. heinäkuuta 2000 alkaen, ja se koskee tukikelpoisia entisen Neuvostoliiton uusia itsenäisiä valtioita ja Mongoliaa sekä Keski- ja Itä-Euroopan assosioitumattomia maita. Cards-ohjelmasta 5. joulukuuta 2000 annetulla asetuksella muutettiin Tempus III -ohjelmaa koskevaa päätöstä Kroatian ja Jugoslavian liittotasavallan liittämiseksi ohjelmaan ja puitteiden asettamiseksi Länsi-Balkanin aluetta koskevalle yhteisön tuelle. Ohjelman hallinnoinnista vastaa komission koulutuksen ja kulttuurin pääosasto. Teknistä apua komissiolle antaa Euroopan koulutussäätiö. Komissio tekee yhteistyötä jäsenvaltioissa ja osallistujamaissa olevien toimipisteiden ja toimihenkilöiden verkon kanssa. Poliittisten yleislinjausten laadinnassa Euroopan komissiota avustaa jäsenvaltioiden edustajista koostuva Tempus-komitea. Tempus-ohjelman rahoitus saadaan kahdesta kyseisiä alueita koskevasta yleisestä avustusohjelmasta yhteisön budjettivaltaa käyttävien kahden toimielimen - Euroopan parlamentin ja neuvoston - hyväksynnän mukaan. Ohjelmaan osallistuvien maiden viranomaiset ovat aktiivisesti mukana määrittämässä maakohtaisia painopistealueita, jotka parhaiten vastaavat kansallisia tarpeita. Tarjouspyyntö julkaistaan hakuoppaassa, jossa asetetaan määräajat ja esitetään valintakriteerit. Ensiksi varmistetaan tarjousten esittämistä koskevien muodollisten vaatimusten noudattaminen. Sen jälkeen riippumattomat korkeakoulujen asiantuntijat arvioivat kaikki tukikelpoiset hakemukset, ja Euroopan koulutussäätiö arvioi niiden teknisen toteutettavuuden. Lopullisesta valinnasta päättää Euroopan komissio. Lisätietoja on saatavana koulutuksen ja kulttuurin pääosaston Internet-sivustolta: http://www.europa.eu.int/comm/education/ tempus/home.html 2. Tempus III -ohjelman täytäntöönpano Ohjelman viimeisimmän vaiheen, Tempus III:n, toteutus jatkui vuonna 2001 toisella ehdotuspyynnöllä. Liitteessä esitetään perustilastot vuoden 2001 valintakierroksesta. Yksityiskohtaisempia tilastotietoja on saatavana osoitteesta http://www.etf.eu.int/tempus/ . Ohjelman viimeisimmässä vaiheessa pyritään edelleen vaikuttamaan korkea-asteen koulutuksen rakenteiden, oppilaitosten ja niiden hallinnon uudistukseen kohdennetuilla hankkeilla tarkoin määritellyillä aloilla. Näihin kuuluvat korkeakoulujen hallinto, koulutusohjelmien ja instituutioiden kehittäminen, verkot ja liikkuvuushankkeet. Lisäksi tarjolla oli kaikkia tukikelpoisia maita koskevia apurahoja henkilövaihtoon. Vuonna 2001 Jugoslavian liittotasavalta kelpuutettiin virallisesti osallistumaan ohjelmaan. Kroatia tuli ohjelman piiriin vuoden 2000 lopulla, joten tällä haavaa kaikki Cards- ja Tacis-ohjelman vaatimukset täyttävät maat voivat osallistua Tempus-ohjelmaan. Niinpä ohjelmaa voidaan entistä perustellummin nimittää alueelliseksi. 3. Alueellista yhteistyötä kehitys Tämä kehitys tapahtui samanaikaisesti kuin nimenomaan alueellista yhteistyötä tähdentävä neuvoston päätös Tempus III -ohjelmasta tehtiin. Päätöksessä kehotettiin pyrkimään Tempus-ohjelman yhdenmukaisuuteen ja yhteisvaikutukseen muiden EU:n politiikanalojen ja ohjelmien kanssa. Niinpä Länsi-Balkanin alueella painotettiin edelleen voimakkaasti alueellisen yhteistyön edistämistä Cards-ohjelmasta annetun asetuksen yleisten painopistealueiden, vakautus- ja assosiaatioprosessin, vakaussopimuksen ja Grazin prosessin mukaisesti. Tämän seurauksena sellaisten hakemusten määrä kasvoi ilahduttavasti, joissa oli mukana useampia Cards-ohjelmaan osallistuvia maita. Alueellista yhteistyötä Länsi-Balkanin alueella edistettiin myös järjestämällä Tempus-ohjelman alueellista yhteistyötä käsittelevä seminaari Tiranassa. Tämä oli kolmas ja viimeinen Euroopan komission järjestämien alueellisten seminaarien sarjassa. Vakaussopimuksen ja Grazin prosessin taustaa vasten seminaarien yleistavoitteena oli osallistua poliittiseen keskusteluun alueellisista korkea-asteen koulutuksen kehittämistarpeista ja myös tarkastella Tempus-ohjelman painopistealueita ja valintaperusteita, erityisesti uuden hakuoppaan valmistelua varten. Tiranassa järjestettyyn seminaariin osallistui yhteensä 90 osanottajaa, jotka edustivat lukuisia korkea-asteen oppilaitoksia alueelta ja Euroopan unionista sekä kansainvälisiä organisaatioita. Sittemmin on julkaistu uusi hakuopas, jossa otettiin asianmukaisesti huomioon seminaarissa käsitellyt asiat. Raportti kolmen alueellisen seminaarin työn tuloksista on määrä julkaista vuonna 2002. 4. Uudistus Komissio jatkoi edelleen vuonna 2000 käynnistettyä ohjelman hallinnon ja menettelyjen perinpohjaista uudistusta. Meneillään olevan uudistusprosessin kuluessa on tarkistettu yksityiskohtaisesti perusasiakirjat (mm. hakuopas, sopimukset, tiedotusaineisto) sekä menettelyt (etenkin valintamenettelyt). 5. Ohjelman jatkaminen Syksyllä 2001 aloitettiin valmistelut Tempus-ohjelman ulottamiseksi kahdeksaan mahdolliseen uuteen yhteistyökumppaniin Välimeren alueella (Algeria, Egypti, Jordania, Libanon, Marokko, palestiinalaishallinto, Syyria ja Tunisia). Valmisteluun sisältyivät toteutettavuustutkimukset ja arviot resurssien tarpeesta. Tällainen ohjelman laajennus elävöittäisi ohjelmaa, ei pelkästään maantieteellisesti vaan myös sisällöllisesti, korostaessaan uudenlaista vuoropuhelua ja kumppanuutta. LIITE Taulukko 1: Cards-ohjelman valintakierroksen tulokset Cards-ohjelmaan kuuluvien yhteiseurooppalaisten hankkeiden (YE-hankkeiden) ja verkottumishankkeiden tulokset vuoden 2001 valintakierroksella esitetään seuraavassa taulukossa. Tukikelpoisia ohjelmaan osallistuvia valtioita olivat Albania, Bosnia ja Hertsegovina, Kroatia, Jugoslavian liittotasavalta (mukaan luettuina Serbian tasavalta, Montenegron tasavalta ja Kosovo) sekä entinen Jugoslavian tasavalta Makedonia. TEMPUS/CARDS 2001 YE-hankkeita/verkottumishankkeita koskevien uusien hakemusten määrä // 161 Rahoitettujen uusien YE-hankkeiden/verkottumishankkeiden määrä // 46 Hyväksymisprosentti // 28 % Hankeapuraha keskimäärin // 304 000 euroa Valintakierroksella saatiin 161 hakemusta, joista rahoitettiin 46:ta kumppanuusmaittain ja hanketyypeittäin seuraavasti: >TAULUKON PAIKKA> *Lyhenteet: UM JEP korkeakoulujen hallinto (YE-hanke) CD JEP opinto-ohjelmien kehittäminen (YE-hanke) IB JEP oppilaitosten kehittäminen (YE-hanke) Mob JEP henkilövaihto (YE-hanke) NP verkottumishanke Taulukko 2 Tacis-ohjelman valintakierroksen tulokset Tacis-ohjelmaan kuuluvien yhteiseurooppalaisten hankkeiden (YE-hankkeiden) ja verkottumishankkeiden tulokset vuoden 2001 valintakierroksella esitetään seuraavassa taulukossa. Tukikelpoisia ohjelmaan osallistuvia valtioita olivat Kazakstan, Kirgisistan, Moldova, Venäjän federaatio, Turkmenistan, Ukraina ja Uzbekistan. TEMPUS/TACIS 2001 YE-hankkeita/verkottumishankkeita koskevien uusien hakemusten määrä // 267 Rahoitettujen uusien YE-hankkeiden/verkottumishankkeiden määrä // 43 Hyväksymisprosentti // 16 % Hankeapuraha keskimäärin // 352 000 euroa Valintakierroksella saatiin 267 hakemusta, joista rahoitettiin 43:ta kumppanuusmaittain ja hanketyypeittäin seuraavasti: >TAULUKON PAIKKA> *Lyhenteet: UM JEP korkeakoulujen hallinto (YE-hanke) CD JEP opinto-ohjelmien kehittäminen (YE-hanke) IB JEP oppilaitosten kehittäminen (YE-hanke) Mob JEP henkilövaihto (YE-hanke) NP verkottumishanke Taulukko 3: Tempus/CARDS- ja Tacis -ohjelman talousarvio vuonna 2001 >TAULUKON PAIKKA>